**1. A feladat az ókori Róma történetével kapcsolatos.**

**Oldja meg a Julius Caesarra vonatkozó feladatokat a forrás és ismeretei segítségével!**

(Elemenként 1 pont.)

„[Caesar] szobrait a Capitoliumon mind feldíszítették […], de a két néptribunus

[…] felment a dombra és mindegyikről letépte a királyi koszorút. […]

A nép hangos helyesléssel járt a két [nép]tribunus nyomában, és Brutusoknak

szólította őket; Brutus volt ugyanis, aki [több évszázaddal korábban] elűzte a

királyokat Rómából, s a […**a)**…] és a nép kezébe adta a hatalmat, melyet addig egy

ember birtokolt.

Ezért fordult most a nép Marcus Brutus [senator] felé. Tudták róla, hogy apai

ágról az első Brutus leszármazottja […]. Akik változást kívántak, Brutusban bíztak,

mintha egyedül tőle remélhetnék a fordulatot. […]

Mikor Caesar bement a terembe, a senatorok tisztelettudóan felkeltek

helyükről. Brutus összeesküvő csoportjának tagjai Caesar karosszéke mögött

helyezkedtek el; mások szemközt álltak meg vele […]. Tillius [az egyik senator]

mindkét kezével belekapaszkodott Caesar tógájába, s lerántotta nyakáról. Ez volt

a jeladás.” (*Plutarkhosz ókori történetíró)*

**a) Melyik intézmény/testület megnevezése hiányzik a forrás a)-val jelölt részéből?**

**…………………………………….**

**b) Mi volt az a „fordulat”, amelyben a változást akarók reménykedtek a forrás szerzője szerint? Karikázza be a helyes válasz sorszámát!**

1. Róma uralmának kiterjesztése a Földközi-tenger medencéjére

2. az egyeduralom megszilárdítása

3. a köztársasági rend visszaállítása

**c) Mely eseményre vonatkozott a forrásban szereplő „jeladás”?**

**………………………………………………………………………………………………….**

**d) Melyik évszázadban játszódtak a forrás idézett része által leírt események?** *Válaszában szerepeljen az is, hogy Krisztus születése előtt vagy után történtek-e a leírt események!*

**…………………………………….**

**Megoldás**

**1. Az ókori Róma** (Elemenként 1 pont, összesen 4 pont.)

**a)** senatus / szenátus

**b)** 3.

**c)** Caesar meggyilkolására *(A válasz más megfogalmazásban is elfogadható.)*

**d)** Kr. e. 1. / i. e. 1. / Kr. e. I. / i. e. I. (század) *(A válasz csak akkor fogadható el, ha szerepel*

*benne, hogy Krisztus születéséhez / időszámításunk kezdetéhez képest mikor került sor a*

*forrásban leírt eseményekre. A század sorszáma arab, illetve római számmal is elfogadható.)*